**Тема**: Йöввыв. Масленица.

**Класс:** 6.

**Небöг:** Ватаманова Г.И., Сизева Ж.Г., Ярошенко Е.Н. Коми кыв: 6-öд класса челядьлы комиöн сёрнитны велöдчан небöг. Сыктывкар: ООО «Анбур», 2010. 128 л.б.

**Урöклöн тип:** выль тема сетöм.

**Могъяс:**

***1) Велöдан:*** Сетны позянлун тöдмавны выль кывъяс да колана ногöн сёрнитны «Йöввыв» тема серти.

***2)Сöвмöдан:*** Сетны позянлун сöвмöдны логикаа мöвпалöм да йитчана сёрни.

***3) Воспитайтан:*** 1. Воспитывайтны кыкöн уджавны кужöм.

2. Воспитывайтны велöдчысьясöс бура кывзыны да кывны öта-мöдöс, пыдди пуктыны ёртöс.

3. Велöдны кутны кыв не сöмын ас, но и ёртлöн тöдöмлунъяс вöсна

**Урöк вылö колö:** компьютер, проектор, экран, мультимедийнöй презентация, выль кывъясöн карточкаяс, «Блинъяс» рецептысь сёрникузяясöн карточкаяс, дифференцированнöй гортса уджöн карточкаяс.

**Урöк мунöм.**

|  |  |
| --- | --- |
| **Урöклöн этап** | **Уджъяс** |
| 1.Урöк котыртöм. | Видза оланныд! Пуксьöй. |
| 2. Тöдöмлунъ-яслöн актуализация.  Выль тема вылö петöм. | - Мый цылысь ми сёрнитiм колян урöк вылын? (Тувсовъя уджъяс вылысь)  - Талунъя урöк вылын тшöтш видзöдлам «Тулыс» тема. Тöдмасям тувсовъя праздникъясöн.  - А кутшöм праздник видзöдлам, тöдмалöй ребус серти.  СЛАЙД 1. (Йöввыв)  - Кыдзи вуджöдам рочö? (Челядьыс шуöны некымын вариант)  - Ме тiянлы сета подсказка – видзöдлöй серпасъяс.  СЛАЙД 2.  - Кыдзи вуджöдам «Йöввыв» кыв? (Масленица)  - Кутшöм темаыс лоö урöк вылын? (Йöввыв. Масленица)  - Гижам тетрадьö числö, тема. Бура уджалам, кывзам, урöк помын гижам тест тайö тема сертиыс. |
| 3. Могъяс пуктöм. | И сiдз, мый ми тöдмалам урöк вылын? (Ми тöдмалам Йöввыв йылысь)  - А мый тi тöданныд тйö праздник йывсьыс? Тiянлы отсаласны казьтывны тайö юалöмъясыс.  СЛАЙД 3.   1. Кор мунö Йöввывыс? 2. Кутшöм символъяс Йöввывлöн? 3. Кыдзи гажöдчисны Йöввыв дырйи челядь да верстьöяс? 4. Мый сёйлiсны Йöввыв дырйи? 5. Мыйысь пöжавлiсны блинъяссö? 6. Мыйысь вöчлiсны чучеласö? 7. Мый петкöдлö чучела сотöм?   - Юалöм вылас верманныд кö вочавидзны, пуктам «+», онö кö вермöй – «-».  - И сiдз, мый ми тöдмалам урöк вылын Йöввыв йылысь?  (Челядьыс лыддьöны сiйö юалöмъяссö, кодъяс вылö эз вермыны вочавидзны) |
| 4. Выль тöдöмлунъяс восьтöм.  1)Текстöн тöдмасьöм. | - Кытысь тайöс позьö аддзыны?  Ми тiянкöд лыддям текст. Прöстöй карандашöн текстö пуктöй **?** сiйö кывъяс дорас, кодъясöс онö тöдöй, **!** – сiйö кывъяс дорас, кодъяс мичаа юргöны. |
| 2)Выль кывъясöн тöдмасьöм. | - Кутшöм кывъяс тiянлы мичаа юргöны?  - Кутшöм кывъяс онö тöдöй? Видзöдлöй слайд вылысь выль кывъяссö. Гораа ме бöрысь лыддям.  СЛАЙД 4.  - Кымын пöлöс транспорт танi сетöма? (Дадь, додь, кöшöва)  - Видзöдлöй слайд вылö, мыйöн найö торъялöны.  СЛАЙД 5. |
| 3)Текст лыддьöм. | - Выль кывъясöн тöдмасим, лыддям сьöрсьöн-бöрсьöн вуджöдöмöн. |
| 4)Текст серти удж. | - Тайö текстысь аддзöй сёрникузяяс, кодъяс лöсялöны серпасъяслы.  СЛАЙД 6.  -И сiдз, кутшöм юалöмъяс вылö вермам вочавидзны?  СЛАЙД 7. |
| 5)Параясöн уджалöм. | - Бур. Мый колис тöдмавны? (Тöдмавны, мыйысь пöжалöны блинъяс)  - Уджалам параясöн. Сета тiянлы блинлысь рецепт, но сёрникузяясыс сорсьöмаöсь. Найöс колö тэчны сьöрсьöн-бöрсьöн.  - Прöверитам. Тi кö правильнöя вöчинныд, мöдар лист бокас артмас «БЛИН» кыв. Позьö прöверитны слайд серти.  СЛАЙД 8.  - И сiдз, мыйысь вöчöны блинъяс? |
| 5.Кывкöртöдъяс вöчöм. | - Став могсö пöртiм олöмö? (Да)  - Мый выльторсö тöдмалiнныд Йöввыв йылысь?  СЛАЙД 9. |
| 6.Асшöр удж гижöм. Удж донъялöм. | Ме аддза, мый тi унатор тöдмалiнныд Йöввыв йылысь. Гижам асшöр удж - тест тетрадьö. Медбöръя юалöмыс – тöдмавны, мый серпас вылын.  СЛАЙД 10.  - Вежсям тетрадьясöн ёртыткöд, проверитам слайд серти.  Вочавидзöма правильнöя – «+», абу правильнöя – «-». Пуктам оценка.  СЛАЙД 11.  Кодлöн абу öшыбкаыс, пуктам «5». Сiйö сёйö ***пöсь блинъяс маöн,***  1-2 öшыбка – «4», сёйö ***пöсь блинъяс,***  3-4 öшыбка – «3», сёйö ***кöдзыд блинъяс,***  5-8 öшыбка – «2», сёйö ***кос блинъяс.***  - Кодi сёйöпöсь блинъяс маöн? Пöсь блинъяс? Кöдзыд блинъяс? А кодi – кос блинъяс? |
| 7.Гортса удж сетöм. | - Гортса уджтö бöръянныд асланыд сям серти.  Слайд 12.  - Аттьö бура уджалöмысь! |